এ সংসদ চলমান থাকা অবস্থায় ১৯৭৫ সালের ২৪ জানুয়ারি বাংলাদেশের সংবিধানের চতুর্থ সংশোধনীবলে বহুদলীয় সংসদীয় সরকার পদ্ধতি পরিবর্তন করে রাষ্ট্রপতি শাসিত সরকার ব্যবস্থা প্রবর্তন করা হয় এবং দেশের সমগ্র রাজনৈতিক দল বিলুপ্ত করে বাংলাদেশ কৃষক শ্রমিক আওয়ামী লীগ সংক্ষেপে বাকশাল নামক এই একক রাজনৈতিক দল গঠন করা হয়। শেখ মুজিবুর রহমান রাষ্ট্রপতি হন এবং মুহাম্মদ মনসুর আলী প্রধানমন্ত্রী নির্বাচিত হন। ১৯৭৫ সালের ১৫ আগস্ট শেখ মুজিবুর রহমানের হত্যাকাণ্ড সংগঠিত হয়। পরবর্তীতে ৬ নভেম্বর পর্যন্ত এ সংসদ কার্যকর ছিল।